Държавен вестник, бр. 71, 2018 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  71
3. В рамките на сътрудничеството за 
предотвратяване и контрол на незаконната 
имиграция страните също така се съгласяват 
да приемат обратно своите незаконни миг­
ранти. За целта:
а) Ирак приема обратно всеки свой граж­
данин, който не изпълнява или повече 
не изпълнява условията, приложими за 
влизане, присъствие или пребиваване 
на територията на държава – членка на 
Съюза, при поискване от последната и 
без допълнителни формалности;
б) всяка държава – членка на Съюза, прие­
ма обратно всеки свой гражданин, който 
не изпълнява или повече не изпълнява 
условията, приложими за влизане, при­
съствие или пребиваване на територията 
на Ирак, при поискване от Ирак и без 
допълнителни формалности.
4. Държавите – членки на Съюза, и Ирак 
предоставят на своите граждани подходящи 
документи, удостоверяващи самоличността 
им, за да се позволи пътуването с такива цели. 
Когато лицето, което трябва да бъде прието 
обратно, не притежава никакви документи 
или други доказателства за своята нацио­
налност, компетентното дипломатическо или 
консулско представителство на засегнатата 
държава – членка или на Ирак, след искане 
от Ирак или от засегнатата държава-членка, 
предприема необходимото, за да проведе 
събеседване с лицето с цел да се установи 
неговата националност.
5. В този контекст страните се съгласяват 
да сключат, след искане на която и да е от 
страните по смисъла член 122 и възможно 
най-скоро, споразумение относно предотвра­
тяването и контрола на незаконната мигра­
ция и уреждането на специални процедури и 
задължения за обратно приемане, обхващащи 
също така, ако се счете за целесъобразно и от 
двете страни, обратното приемане на граждани 
на други държави и апатриди.
6. Сътрудничеството в тази област ще се 
осъществява при пълно спазване на правата, 
задълженията и отговорностите на страните, 
произтичащи от съответното международно 
право и международно хуманитарно право.
Член 106
Борба с организираната престъпност и ко­
рупцията
Страните се съгласяват да си сътрудничат 
и да съдействат за борбата срещу организира­
ната, икономическата и финансовата престъп­
ност и корупцията, подправянето и незакон­
ните сделки посредством пълно спазване на 
своите съществуващи взаимни международни 
задължения в тази област, включително от­
носно ефективното сътрудничество за възста­
новяването на активи и финансови средства, 
придобити в резултат на корупция. Страните 
ще насърчават прилагането на Конвенцията на 
ООН срещу транснационалната организирана 
престъпност и допълнителните є протоколи и 
на Конвенцията на ООН срещу корупцията.
Член 107
Борба с изпирането на пари и финансирането 
на терористи
1. Страните постигат съгласие относно не­
обходимостта от работа и сътрудничество по 
предотвратяване на използването на техните 
финансови системи за изпиране на доходи от 
престъпни дейности, включително трафик на 
наркотици и корупция, и за финансирането 
на тероризъм.
2. Страните се съгласяват да си сътрудни­
чат за техническа и административна помощ, 
насочена към разработването и прилагането 
на правила, както и към ефективното функци­
ониране на механизми за борба с изпирането 
на пари и финансирането на тероризъм. Това 
сътрудничество обхваща възстановяването 
на активи и финансови средства, придобити 
в резултат на престъпления.
3. Сътрудничеството позволява обмена 
на съответна информация в рамките на съ­
ответните законодателства и приемането на 
подходящи стандарти за борба срещу изпира­
нето на пари и финансирането на тероризъм, 
еквивалентни на тези, приети от Специалната 
финансова работна група в областта на из­
пирането на пари (Financial Action Task Force 
on Money Laundering – FATF) и от Съюза и 
съответните международни органи, работещи 
в тази област.
Член 108
Борба със забранените наркотични вещества
1. В съответствие със своите закони и под­
законови актове в тази област страните ще 
целят намаляване на предлагането, трафика и 
търсенето на забранени наркотични вещества, 
както и тяхното влияние върху употребяващите 
наркотици и обществото като цяло и постигане 
на по-ефективно предотвратяване на отклоня­
ването на химически прекурсори, използвани 
за незаконно производство на наркотици и 
психотропни вещества. В сътрудничеството си 
страните гарантират всеобхватен и баланси­
ран подход към постигането на тази цел чрез 
регулиране на законния пазар и ефективни 
действия и координация между компетентните 
органи, включително органите в областта на 
здравеопазването, образованието, социалната 
област, правоприлагането и правосъдието.
2. Страните постигат съгласие относно 
средствата за сътрудничество за постигането 
на тези цели. Действията се основават на 
общоприети принципи съгласно съответните 
международни конвенции, политическата де­
кларация и специалната декларация относно 
водещите принципи за намаляване на търсе­